La (brita) **Reĝa Astronomia Societo** (angle ***Royal Astronomical Society***, akronime **RAS**) estas erudicia societo kaj neprofitcela organizaĵo kiu antaŭenigas la studon de astronomio, planedoscienco, geofiziko kaj rilataj branĉoj de scienco. Ĝia ĉefsidejo estas ĉe Burlington House, sur Piccadilly en Londono. La societo havas pli ol 4,000 membrojn, konatajn kiel *kunuloj* (angle fellows). Plej multaj estas profesiaj esploristoj aŭ plene kvalifikitaj studentoj. Ĉirkaŭ kvarono de la kunulo*j* de la organizaĵo loĝas ekstere de la UR .

En ĝia blazono, la societo prezentas teleskopon de William Herschel, ĝia unua prezidanto, same kiel lian latinan devizon latine *QUICQUID NITET NOTANDUM*, tradukita "Kio ajn aperas, estu registrita".

Historio
--------

La ĉefsidejo de la RAS ekde 1874 - Burlington House en Londono, en 2004.
Enirejo al la Reĝa Astronomia Societo, Burlington House
La organizaĵo komenciĝis kiel la *Astronomia Societo de Londono* (1820) por apogi astronomian esploradon (kiu en tiu tempo estis aranĝita fare de amatoraj astronomoj prefere ol profesiuloj). Ĝi iĝis la *Reĝa Astronomia Societo en 1831 de reĝo* Vilhelmo la 4-a. Virinoj estis allasitaj kiel membroj ekde 1915. Ĝi estas la brita filio de la Internacia Astronomia Unio kaj membro de la Internacia Scienca Konsilio.

Membroj de la RAS estas nomitaj kunulo*j* kaj povas uzi FRAS kiel sufikson al siaj nomoj (angle postnominals). Membreco estas malfermita al iu ajn pli ol 18-jara, kiu estas konsiderata akceptebla de la Societo. La societo estis fondita dum epoko en kiu ne estis multaj profesiaj astronomoj. Ĝis nun, neniuj formalaj sciencaj kvalifikoj estas postulataj por membreco. Tamen, pli ol 3/4 el la kunuloj estas profesiaj astronomoj kaj geofizikistoj. La Societo estas la profesia komunumo de astronomoj kaj geofizikistoj en Britio kaj kunuloj povas akiri *Chartered Scientist* statuson per la Societo. La nombro da membroj superis 3,000 por la unua fojo en 2003.

Agado
-----

La societo organizas regulajn ĉiumonatajn diskutsesiojn pri astronomio kaj geofiziko, kutime okazigitaj en Londono la duan vendredon de ĉiu monato de septembro ĝis junio. Ĝi ankaŭ sponsoras la UK Nacian Astronomian Renkontiĝon, pli longan renkontiĝon de profesiaj astronomoj okazigitaj ĉiun printempon kaj foje aliajn renkontiĝojn aliloke en la UR.

Kune kun la Geologia Societo de Londono, la societo sponsoras la Britan Geofizikan Unuiĝon.

### Publikaĵoj

Unu el la ĉefaj agadoj de la RAS estas eldonado de sciencaj revuoj. Ĝi publikigas ekz. Nuntempe du el la gvidaj esplorĵurnaloj de la mondo: MNRAS en astronomio kaj GJI en geofiziko. Ankaŭ A&G, kiu enhavas superrigardon kaj aliajn artikolojn de ĝenerala intereso en brila formato. La kompleta listo de ĵurnaloj publikigitaj de la RAS (kun la mallongigoj de la bibliografiaj kodoj de NASA ADS ):

* *Memoirs of the Royal Astronomical Society* (MmRAS): 1822–1978, ISSN 0369-1829, rete
* *Monthly Notices of the Royal Astronomical Society* (MNRAS): ekde 1827, ISSN 0035-8711, rete
* *Geophysical Supplement to Monthly Notices* (GSMNRAS) 1922–1957, ZDB-ID 422885-6, rete
* *Geophysical Journal* (GeoJ): 1958–1987, ISSN 0016-8009, rete
* *Geophysical Journal International* (GeoJI): ekde 1988, ISSN 0956-540X, rete
* *Quarterly Journal of the Royal Astronomical Society* (QJRAS): 1960–1996, ISSN 0035-8738, rete

La ĵurnalo enhavis artikolojn pri astronomio aŭ geofiziko, kun fokuso en artikoloj pri esploraj areoj, konferencoprocedoj, kontribuoj al la historio de scienco kaj raportoj pri esplorgrupoj kaj institutoj, same kiel nekrologoj .
* *Occasional Notes of the Royal Astronomical Society*: 1938–1959
* *Quaterly Journal of the Royal Astronomical Society*: 1960–1996, ISSN 0035-8738
* *Astronomy & Geophysics* (A&G): ekde 1997, ISSN 1468-4004, rete

* *RAS Techniques & Instruments* (RASTI): 2021–nuntempe, rete

### Asociitaj Societoj

La societo financas la laboron de kelkaj temaj komunumoj, multaj el kiuj estas interfakaj kaj ko-financitaj kun aliaj organizoj, inkluzive de:

* Brita Astrobiologia Societo
* Astrofizika grupo
* Astrokemia grupo
* Brita Geofizika Asocio
* Magnetosfero, Jonosfero kaj Solar-Terrestrial Physics Group
* UR Planeda Forumo
* UR Suna Fizika Grupo.

Medaloj
-------

La plej alta premio de la Reĝa Astronomia Societo estas ĝia Ora medalo. Inter la plej famaj gajnintoj estis Albert Einstein en 1926 kaj Stephen Hawking en 1985.

Aliaj premioj inkludas la Eddington Medalon, la Herschel Medalon, la Chapman Medalon, la Prezan Medalon kaj la Jackson-Gwilt Medalon.

Referencoj
----------

1. 1 2 3   The aims of the Society (angle). Royal Astronomical Society. Alirita 12. november 2018.
2. ↑   ADS Bibliographic Codes: Journal Abbreviations. Smithsonian Astrophysical Observatory. Alirita 12 June 2023.
3. ↑   (October 1977) "Editorial: Memoirs of the Royal Astronomical Society", *Monthly Notices of the Royal Astronomical Society* **181** (1), p. i.  Alirita 21 December 2012..
4. ↑  Bibliographic information for this journal.  Library catalog. Wheaton College (Massachusetts – Helin Library. Alirita 2011-01-18.
5. ↑  Bibliographic information for this journal.  Library catalog. Amherst College/Hampshire College/Mount Holyoke College/Smith College/University of Massachusetts Amherst. Alirita 2011-01-18.
6. ↑  Compiled by John Williams of the Royal Astronomical Society.  (1870) *A general index to the first twenty-nine volumes of the Monthly notices of the Royal astronomical society* (Proceedings of the society from February 9, 1827, to 1868-69 session), London: Strangeways and Walden. OCLC 42319444.
7. ↑   New RAS journal invites submissions and reviewers (angle). The Royal Astronomical Society (12 October 2021). Alirita 23 May 2022.

Vidu ankaŭ
----------

* Insuloj de Astronomia Societo (en)

Eksteraj ligiloj
----------------

* Retejo de la Reĝa Astronomia Societo
* Kompleta listo de Ormedalaj ricevantoj (pdf)
* Brita Geofizika Asocio


|  |  |
| --- | --- |
| Bibliotekoj | * PeEnEo: 855741
* GND: 37837-9
* LCCN: n50069627
* VIAF: 141313121
* ISNI: 0000000405148135
* SUDOC: 032166265
* BNF: 12324996p
* BIBSYS: 90122846
* NKC: ko2008438648 kn20080527013, ko2008438648
 |